English: Thank you, Oscar, and thank you for your warm words. It's been a pleasure working with you on the committee over the last few months as well. I don't think that was a request for us to call Tony Blair to the Welsh Public Accounts Committee - at least I'm not taking it as such - but I take your point. The point is, as a committee, we are free to make requests to any members of the public to come and speak to the committee if we believe that the evidence justifies it. It is a big workload and often the evidence that we receive does lead us to take evidence from witnesses we didn't consider initially. But as I say, we have to be evidence based in that respect. In terms of your key question, you kind of answered it yourself in the question. We have a balance to be struck between considering the Wales Audit Office's work on the one hand and now conducting our own Member-led inquiries. I know that, in this Assembly certainly, many members of the committee are eager for us to carry out our own inquiries, and not just short, sharp inquiries. In terms of looked-after children, which I know Lee Waters has been particularly interested in, in making sure that we do a medium- or long-term piece of work that doesn't just get forgotten on a dusty shelf a year or two years afterwards, but that we do mean business and we are going to revisit that issue in the future to make sure that things have improved, because that's too important an area. It's one example of an area that's too important for us not to revisit and make sure that they are listening to our requests. I would say, finally, in terms of your question, it's for me as the Chair, with your assistance of course as members, to make sure that I do get that balance right. And I'm sure that if I don't get it right at any point you'll be the first - well, you are the first to tell me, I know that, so I probably don't need to mention that. Or I shouldn't remind him. So, I will continue to endeavour to do that. But do not be afraid to tell me if you feel I'm getting the balance wrong, because I'm only human.
Welsh: Diolch i chi, Oscar, a diolch i chi am eich geiriau cynnes. Mae wedi bod yn bleser gweithio gyda chi ar y pwyllgor dros yr ychydig fisoedd diwethaf hefyd. Nid wyf yn credu mai cais oedd hwnnw i ni alw Tony Blair i Bwyllgor Cyfrifon Cyhoeddus Cymru - o leiaf, nid wyf yn cymryd mai dyna oedd - ond rwy'n derbyn eich pwynt. Y pwynt yw, fel pwyllgor, rydym yn rhydd i ofyn i unrhyw aelodau o'r cyhoedd ddod i siarad â'r pwyllgor os credwn fod y dystiolaeth yn cyfiawnhau hynny. Mae'n llwyth gwaith mawr ac yn aml bydd y dystiolaeth a gawn yn ein harwain i gymryd tystiolaeth gan dystion na wnaethom eu hystyried yn wreiddiol. Ond fel y dywedaf, mae'n rhaid i ni fod yn seiliedig ar dystiolaeth yn hynny o beth. O ran eich prif gwestiwn, fe'i hatebwyd gennych chi eich hun mewn ffordd. Rhaid i ni sicrhau cydbwysedd rhwng ystyried gwaith Swyddfa Archwilio Cymru ar y naill law a chynnal ein hymchwiliadau ein hunain bellach dan arweiniad ein Haelodau. Gwn fod llawer o aelodau'r pwyllgor, yn y Cynulliad hwn yn sicr, yn awyddus i ni gyflawni ein hymchwiliadau ein hunain, ac nid ymchwiliadau byr a sydyn yn unig. O ran plant sy'n derbyn gofal, mater y gwn fod gan Lee Waters ddiddordeb arbennig ynddo, o ran gwneud yn siŵr ein bod yn gwneud gwaith yn y tymor canolig neu dymor hir nad yw ond yn cael ei adael ar silff lychlyd flwyddyn neu ddwy wedyn, ond ein bod o ddifrif ynglŷn â'r hyn a wnawn a'n bod yn mynd i edrych eto ar y mater hwnnw yn y dyfodol er mwyn gwneud yn siŵr fod pethau wedi gwella, gan fod hwnnw'n faes rhy bwysig. Mae'n un enghraifft o faes sy'n rhy bwysig i ni beidio ag ailedrych arno a gwneud yn siŵr eu bod yn gwrando ar ein ceisiadau. Hoffwn ddweud, yn olaf, o ran eich cwestiwn, mai fy lle i fel Cadeirydd, gyda'ch cymorth chi wrth gwrs fel aelodau, yw gwneud yn siŵr fy mod yn sicrhau'r cydbwysedd cywir. Ac os na chaf hynny'n iawn ar unrhyw bwynt, rwy'n siŵr mai chi fydd y cyntaf - wel, chi yw'r cyntaf i ddweud wrthyf, rwy'n gwybod hynny, felly efallai nad oes angen i fi ddweud hynny. Neu na ddylwn ei atgoffa. Felly, byddaf yn parhau i ymdrechu i wneud hynny. Ond peidiwch â bod ofn dweud wrthyf os ydych yn teimlo fy mod yn cael y cydbwysedd yn anghywir, gan nad wyf fi ond yn feidrol.